હવે ભારતની તપાસ અને સુરક્ષા એજન્સીઓ પણ એવા તારણ પર આવી છે કે આતંકીઓને પાકિસ્તાનના કોઈ એર મથક પર આ હુમલાની તાલીમ આપવામાં આવી હોવી જોઈએ. સૌથી વધુ મહત્ત્વનો મુદ્દો તો એ છે કે પઠાણકોટના એરબેઝ પર ઝનૂની હદે હુમલાનું ષડયંત્ર કોઈ આતંકી સંગઠન શા માટે રચે ? આવું મિશન તો દુશ્મન દેશની સેનાનું હોઈ શકે. પઠાણકોટ એરબેઝના આતંકી ટાર્ગેટ વિશે પણ આવું અનુમાન હકીકતની ઘણી નજીકનું હોઈ શકે છે. કારણ કે ૧૯૬૫ અને ૧૯૭૧ના યુદ્ધમાં આ એરબેઝે મહત્ત્વની ભૂમિકા ભજવી હતી.